**Előterjesztés**

Kup Önkormányzat Képviselő-testületének az iparűzési adórendelet módosításáról szóló 10/2020. (IX.30.) önkormányzati rendelet hatályon kívül helyezéséhez

Kup Község Önkormányzata a 2021. január 1-től az iparűzési adó mértékét 1,7 %-ról 2 %-ra emelte.

A kormány a koronavírus-világjárvány nemzetgazdaságot érintő hatásának enyhítése érdekében szükséges helyi adó intézkedésekről szóló 535/2020. (XII.1.) .rendelet 1.§. (1) bekezdése alapján a helyi adó mértéke nem lehet magasabb mint az emelést korlátozó rendelet hatálybalépésekor (XII.1.) érvényes mérték.

Ennek alapján az iparűzési adó mértéke 2021. január 1-től továbbra is 1,7 % marad.

**Hatásvizsgálat**

A jogalkotásról szóló 2010. évi CXXX. törvény 17.§. (1) bekezdése értelmében a jogszabály előkészítője előzetes hatásvizsgálat elvégzésével felméri a szabályozás várható következményeit.

**1.Társadalmi hatások**

A rendelet-tervezet jogszabályi előirás alapján került megalkotásra.

**2. Gazdasági, költségvetési hatások**

Az adómérték szintentartásávall nem növekednek a bevételek.

**3. Környezeti következmények, hatások**

A rendelet megalkotásának környezeti következménye, hatása nins.

**4. Egészségügyi következmények, hatások**

A rendeletben foglaltak végrehajtásának egészségügyi következményei nincsenek.

**5. Adminisztratív terheket befolyásoló hatások**

A rendelet megalkotásának adminisztrativ terheket befolyásoló hatásai nincsenek.

**6. A jogszabály megalkotásának szükségessége, a jogalkotás elmaradásának várható következményei**

A jogszabály megalkotása kötelező, elmaradása jogsértés elkövetését eredményezi.

**7. A jogszabály alkalmazásához szükséges személyi, szervezeti, tárgyi és pénzügyi feltételek**

A jogszabály alkalmazásához szükséges személyi, tárgyi, szervezeti, pénzügyi feltételek rendelkezésre állnak.

**8. A döntés anyagi kihatása:**

A döntésnek anyagi hatása nincs

**Rendelettervezet:**

**Kup község Önkormányzat Képviselő-testületének …/2020. (…...) önkormányzati rendelete**

**a helyi iparűzési adóról szóló 10/2014. (IX.26) önkormányzati rendelet módosításáról szóló 10/2020. (IX.30.) önkormányzati rendelet hatályba nem lépéséről**

Kup  község Önkormányzata Polgármestere a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46.§. (4) bekezdése szerinti hatáskörében a veszélyhelyzet kihirdetéséről szóló 478/2020. (XI.3.) Korm. rendelettel kihirdetett veszélyhelyzetben a helyi adókról szóló 1990. évi C. törvény 1. §. (1) bekezdésében kapott felhatalmazás alapján, Magyarország Alaptörvénye 32. cikk (1) bekezdés h) pontjában meghatározott feladatkörében eljárva a következőket rendeli el:

1. **§.**

Nem lép hatályba a helyi iparűzési adóról szóló 10/2014. (IX.26) önkormányzati rendelet módosításáról szóló 10/2020. (IX.30.) önkormányzati rendelet.

**2.§.**

Ez a rendelet 2021. január 1-én lép hatályba.

Kup 2020. december …..

Varga Imre Kissné Szántó Mária

polgármester jegyző

A rendelet kihirdetve:

2020. december ……..

Kissné Szántó Mária

jegyző

Indokolás:

1.§-hoz: a rendelet hatályba nem lépésének meghatározása

2.§-hoz: hatályba lépés időpontja

Kup 2020. December 16.

Kissné Szántó Mária

jegyző